Čas branja: 1 min

Vlada bo v okviru varčevalnih ukrepov, ki naj bi hkrati spodbudili tudi gospodarsko rast, ukinila dva doslej praznična dneva, smo izvedeli neuradno

Ali ste za to, da 2. januar in 2. maj nista več dela prosta dneva? Odgovori (1556)

Zaposleni se bomo morali prej odpočiti od praznovanj novega leta in praznika dela, saj bosta 2. januar in 2. maj navadna delovna dneva.

Tako bomo prihodnje leto v službi že v sredo, 2. januarja, predvidevamo pa, da si bo na 2. maj, ki pade na četrtek, večina vzela dopust in si tako podaljšala konec tedna.

Spomnimo, pisali smo že, da v Evropi ta dneva praviloma nista dela prosta. Podobno zamisel je prejšnji mesec predstavila tudi hrvaška vlada (odpravili bi tri praznike v juniju). Podjetja namreč zaradi daljših praznikov ustavljajo proizvodnjo, zato se višajo stroški.

Z odpravo teh praznikov bi se povečala produktivnost podjetij, znižali stroški vnovičnega zagona proizvodnje, Slovenija pa bi se uskladila z evropskim delovnikom.